**Unioniștii au cinstit memoria victimelor protestelor din 7 aprilie 2009**

**Platforma Unionistă Acțiunea 2012 a organizat duminică seară mai multe manifestații care s-au desfășurat concomitent începând cu ora 19:00, în mai multe orașe din România precum și în Chișinău.**

La București unioniștii au fost în fața Ambasadei Republicii Moldova în România cu lumânări și cu pancarte pe care scria numele celor uciși în seara de 7 aprilie, precum și „#solidaritate”, „Refuz, rezist, sunt anticomunist”, „10 ani, niciun vinovat?”. Alături de manifestația de la București a fost și candidatul independent la alegerile europarlamentare George Simion.

„În 2009 am fost prezenți și solidari de la București cu cei care protestau în Chișinău față de regimul comunist a lui Voronin. A fost o victorie pentru tinerii de atunci, pentru că Vladimir Voronin a fost dat jos de la putere. Trebuie să cinstim memoria eroilor de atunci și să le urmăm exemplul de curaj și devotament față de tot ce înseamnă libertate” a declarat George Simion.

La Timișoara studenții basarabeni s-au adunat în fața Catedralei Mitropolitane, fiind un loc simbolic pentru lupta anticomunistă din România, unde au afișat mesajul „Timișoara ‘89, Chișinău 2009”.

La Cluj-Napoca unioniștii s-au adunat în fața monumentului Rezistenței Anticomuniste afișând mesajul „10 ani, niciun vinovat?”

La Chișinău Mișcarea Civică Tinerii Moldovei a organizat un marș cu torțe, din fața Parlamentului până în Piața Marii Adunări Naționale, locul în care s-au desfășurat tragicele evenimente din seara de 7 aprilie 2009. De asemena acesta fiind și locul în care și-a găsit sfârșitul Valeriu Boboc.

**Platforma Unionistă Acțiunea 2012 07 aprilie 2019**